CELEX: 62012CA0238
Language: el
Date: 2014-04-30 00:00:00
Title: Υπόθεση C-238/12 P: Απόφαση του Δικαστηρίου (πρώτο τμήμα) της 30ής Απριλίου 2014 — FLSmidth & Co. A/S κατά Ευρωπαϊκής Επιτροπής (Αίτηση αναιρέσεως — Ανταγωνισμός — Συμπράξεις — Τομέας των πλαστικών βιομηχανικών σάκων — Απόφαση διαπιστώνουσα παράβαση του άρθρου 81 ΕΚ — Πλήρης δικαιοδοσία του Γενικού Δικαστηρίου — Υποχρέωση αιτιολογήσεως — Καταλογισμός στη μητρική εταιρία της παραβάσεως την οποία διέπραξε η θυγατρική — Ευθύνη της μητρικής εταιρίας για την καταβολή του προστίμου που επιβλήθηκε στη θυγατρική — Αναλογικότητα — Διαδικασία ενώπιον του Γενικού Δικαστηρίου — Eύλογη διάρκεια της δίκης)

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/2
            
         Απόφαση του Δικαστηρίου (πρώτο τμήμα) της 30ής Απριλίου 2014 — FLSmidth & Co. A/S κατά Ευρωπαϊκής Επιτροπής
   (Υπόθεση C-238/12 P) (1)
   
   ((Αίτηση αναιρέσεως - Ανταγωνισμός - Συμπράξεις - Τομέας των πλαστικών βιομηχανικών σάκων - Απόφαση διαπιστώνουσα παράβαση του άρθρου 81 ΕΚ - Πλήρης δικαιοδοσία του Γενικού Δικαστηρίου - Υποχρέωση αιτιολογήσεως - Καταλογισμός στη μητρική εταιρία της παραβάσεως την οποία διέπραξε η θυγατρική - Ευθύνη της μητρικής εταιρίας για την καταβολή του προστίμου που επιβλήθηκε στη θυγατρική - Αναλογικότητα - Διαδικασία ενώπιον του Γενικού Δικαστηρίου - Eύλογη διάρκεια της δίκης))
   2014/C 194/02
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: FLSmidth & Co. A/S (εκπρόσωπος: M. Dittmer, advokat)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: F. Castillo de la Torre και V. Bottka, επικουρούμενοι από την M. Gray, barrister)
   
      Αντικείμενο
   
   Αναίρεση κατά της αποφάσεως του Γενικού Δικαστηρίου (τέταρτο τμήμα) της 6ης Μαρτίου 2012, T-65/06, FLSmidth κατά Επιτροπής, με την οποία το Γενικό Δικαστήριο ακύρωσε εν μέρει την απόφαση C(2005) 4634 της Επιτροπής, της 30ής Νοεμβρίου 2005, σχετικά με διαδικασία εφαρμογής του άρθρου 81 της Συνθήκης ΕΚ (υπόθεση COMP/F/38.354 — Βιομηχανικοί σάκοι), αφορώσα σύμπραξη συνιστάμενη στον καθορισμό των τιμών και των ποσοστώσεων πωλήσεως ανά γεωγραφική ζώνη, την κατανομή των παραγγελιών των μεγάλων πελατών, την οργάνωση συντονισμένων προσφορών σε ορισμένους διαγωνισμούς και την εφαρμογή μηχανισμών ανταλλαγής πληροφοριών ως προς τους όγκους πωλήσεων στην αγορά πλαστικών βιομηχανικών σάκων, και μείωσε το επιβληθέν στην προσφεύγουσα πρόστιμο — Καταλογισμός της συνιστώσας παράβαση συμπεριφοράς
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την FLSmidth & Co. A/S στα δικαστικά έξοδα.
            
         
      (1)  ΕΕ C 303 της 6.10.2012, σ. 10.